section_heading: Poslijeratni put
paragraph_text: Od 1955. do 1970. radila je u Osnovnoj školi 'Vladimir Gortan' u Puli. U to vrijeme djelovala je i kao predsjednica sindikata, zatim predsjednica radne zajednice, članica Općinskog sindikalnog vijeća Pule (4 godine) i jedno vrijeme tajnica Sindikata prosvjetnih radnika Pule. U dva mandata bila je i članica Statutarne komisije pri Općinskom komitetu Pule te članica Plenuma CK KPH dvije godine, a 15 godina sudac porotnik za maloljetnike na Okružnom sudu u Puli.